Source: http://therapiafennica.datamappi.com/wiki/index.php?title=Oireesta_diagnoosiin
Timestamp: 2014-11-22 16:13:58+00:00
Document Index: 20115425

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Oireesta diagnoosiin – TherapiaFennica
1 Suun ja kasvojen alueen kiputilat
1.1 Taulukko 1: Kasvokipujen differentiaalidiagnostiikka. Yhteistyö hammaslääkäreiden kanssa. Mukailtu Forsell 2003 mukaan.
1.2 Trigeminusneuralgia
1.3 Epätyypillinen kasvokipu
2 Hammaseroosio
3 Perikoroniitti
4 Sylkirauhassairaudet
5 Suun limakalvokipu
6 Kuiva suu
6.1 Taulukko 2: Syljeneritystä alentavat tai suun kuivumista aiheuttavat lääkeaineet aakkosjärjestyksessä (Kuusilehto 1996).
6.2 Taulukko 3: Suun kuivumisen hoitoon käytettyjä keinoja.
Suun ja kasvojen alueen kiputilat Suun alueen kiputilat ovat tavallisimmin hampaistoperäisiä ja hammaslääkärin toimenpitein yleensä hoidettavissa. Kasvojen alueen kiputilat ovat kuitenkin yksi kipudiagnostiikan vaikeimmista osa-alueista. Näiden tilojen ymmärtämiseksi ja hoitamiseksi tarvitaan useiden eri lääketieteen alojen asiantuntemusta ja yhteistyötä.
Kasvojen alueen kiputilat voidaan jaotella kipulähteen mukaisiin ryhmiin: intrakraniaaliset syyt, ekstrakraniaaliset syyt (hampaat, poskiontelot, sylkirauhaset, leukaluiden sairaudet, limakalvosairaudet), lihasperäiset, nivelperäiset, neurogeeniset, vaskulaariset, atyyppiset (atyyppinen kasvokipu tai hammassärky, burning mouth-syndrooma). Suun ja kasvojen alueen kiputilojen hoidossa on ekstrakraniaaliset syyt suljettava ensimmäisenä pois varmistumalla, että potilas on saanut asianmukaisen hammashoidon (katso Hammassäryt). Erotusdiagnostisesti on huomattava, että eräät kasvojen alueen kivut voivat paikallistua hammassäryksi ilman että hampaissa on mitään vikaa. Tällaisia tiloja ovat mm. purentalihasten heijastuskivut, maksillaarisinuiittiin liittyvät yläleuan hampaiden ja trigeminusneuralgiaan liittyvät kivut.
Akuutti suun ja kasvojen alueen kipu on syytä hoitaa mahdollisimman tehokkaasti ja nopeasti sen kroonistumisen estämiseksi. Yhteistyö hammaslääkäreiden kanssa on välttämätöntä (taulukko 1). Kroonisen kivun syy on harvemmin poistettavissa, joten hoito kohdistetaan yleisiä kivunhoitomenetelmiä hyväksikäyttäen kipua sääteleviin tekijöihin sekä pyritään lisäämään potilaan kivunhallintaa ja omahoitoa.
Taulukko 1: Kasvokipujen differentiaalidiagnostiikka. Yhteistyö hammaslääkäreiden kanssa. Mukailtu Forsell 2003 mukaan. Kivun luonne
Mahdolliset muut löydökset
Jatkoselvittely
Karies, rtg-löydös, puruarkuus
Kylmä, kuuma, pureminen
Lähetä hammaslääkärille
Atyyppinen hammassärky
Yleensä jatkuvaa
Poissulje odontogeeninen syy, lähetä hammaslääkärille
Jomottava, tylppä
Nenän tukkoisuus, sinus-rtg
Sivuonteloiden alueella
Pään kumartaminen eteenpäin voi pahentaa
Suun limakalvokipu
Kirvely, polte
Kieli, huulet, suulaki
Väkevät pahentavat, ruokailun yhteydessä yleensä helpottaa
Lähetä hammaslääkärille, poissulje yleisterveydestä johtuvat syyt
Jomottavaa, tylppää
Leuan jäykkyys, väsyminen, lihasarkuus
Posket, ohimo, leukakulma
Vaihtelee, yleensä jatkuvaa
Pahenee yleensä pureskelun yhteydessä
Lähetä hammaslääkärille. Kroonisissa tapauksissa konsultoi suu- ja leukasair. yksikköä
Jomottavaa, usein terävää
Niveläänet, palpaatioarkuus
Leukanivelen seutu
Pahenee aina pureskelun yhteydessä
Lähetä hammaslääkärille. Vaikeissa tapauksissa konsultoi suu- ja leukasair. yksikköä
Neuralginen kipu
Sähköiskunomainen, terävä
N. trigeminuksen 2. tai 3. haara
Sekunteja, minuutteja
Kosketusärsytys laukaisee kivun
Konsultoi suu- ja leukasairauksien yksikköä
Neuropaattinen kipu Polttavaa
Tuntomuutokset yleisiä
Hermohaaran alueella
Lähetä suu- ja leukasairauksien yksikköön tai neurologille
Vaskulaarinen kipu
Yläleuan ja silmän alue
Kohtauksellista
Lähetä suu- ja leukasairauksien yksikköön. Konsultoi neurologia
Neurologiset puutosoireet
Progredioiva
Yskiminen, kumartaminen tms. voi pahentaa
Heti neurologisiin jatkoselvittelyihin
Vaihtelee. Kivun kuvailu diffuusia
Lähetä hammaslääkärille tai konsultoi psykiatria
Trigeminusneuralgia Kolmoishermosärky alkaa sähköiskumaisesti ulkoisesta ärsykkeestä kuten hampaiden harjauksesta, parranajosta tai kylmästä tuulesta. Kipu on yleensä toispuoleinen ja rajoittuu yhteen kolmoishermohaaraan. Yleensä nenän, huulipoimun tai huulten alueella on ns. triggerpisteitä, joiden kevytkin koskettaminen laukaisee kivun. Potilaan tila vaihtelee pitkistäkin terveistä jaksoista kipukohtausten sarjoihin. Taudin edetessä terveet jaksot lyhenevät. Ensisijaisena hoitona ovat epilepsialääkkeet. Pelkästään karbamatsepiinillä saadaan hyvä vaste yli 70 % potilaista. Sopiva aloitusannos on 100 mg/vrk, jota nostetaan 3 vrk:n välein sivuvaikutusten minimoimiseksi. Lisätietoa trigeminusneuralgian hoidosta.
Epätyypillinen kasvokipu Kolmoishermon tuntoalueella esiintyy samankaltaisia kiputiloja mutta niiltä puuttuu trigeminusneuralgian sähköiskumainen luonne. Kipua kuvataan usein polttona tai jomotuksena syvällä kurkussa, kielessä tai suun limakalvolla (glossodynia) tai epätyypillisenä kurkkukipuna (styalgia). Kipu saattaa muuttaa paikkaansa ja on resistentti tavanomaisille kipulääkkeille. Nämä kiputilat vaikeutuvat stressin yhteydessä ja liittyvät usein depressioon. Lääkityksenä voidaan kokeilla trisyklisiä antidepresantteja tai epilepsialääkkeitä. Hammaseroosio Hampaan kovakudokset (kiille, dentiini) voivat vaurioitua eroosion seurauksena. Hammaseroosion yleisin syy on joko ulkoinen (suuhun toistuvasti joutunut hapan juoma, ruoka tai lääkeaine) tai sisäinen (mahahapon regurgitoituminen suuhun, oksentelu). Työperäinen altistus on harvinainen (työilman hapot). Alkava eroosio on oireeton, pitkälle edenneenä se aiheuttaa kipua ja hampaiden viiltelyä. Alle 10 %:lla väestöstä esiintyy eroosiovaurioita. Terveys- ja ruokavalioneuvonta ovat tärkeitä keinoja eroosion ehkäisemiseksi. Regurgitaation, anoreksian ja bulimian hoitoon vaikuttavat toimenpiteet ehkäisevät myös eroosiota. Hammaslääkärin hoitotoimenpiteet pitkälle edenneissä tilanteissa ovat välttämättömiä. Perikoroniitti Perikoroniitti liittyy puhkeamattomiin tai osittain puhjenneisiin hampaisiin. Perikoroniitti on yleisin 18-25 -vuotiailla, joilla riskitekijänä on varsinkin alaleuan ahtaus, minkä vuoksi viisaudenhampaat eivät mahdu puhkeamaan ja hammasta ympäröivä kudos tulehtuu. Spesifisiä taudinaiheuttajamikrobeja ei tunneta. Oireina ovat paikallisten pehmytkudosten ja imusolmukkeiden turvotus. Tilaan liittyy myös kipu, suun avautumisen vaikeutuminen ja joskus myös kuume sekä pahanhajuinen hengitys. Akuuttitilanteiden hoito vaatii antibioottilääkitystä, tavallisesti V-penisilliini (1 miljoona kv yksikköä x 3-4) usein yhdistettynä metronidatsoliin (400 mg x 3). Lopullinen hoito saattaa vaatia kirurgisia toimenpiteitä tai hampaan poistamista. Sylkirauhassairaudet Kipu on tavallinen oire sekä obstruktiivisten (esim. sylkikivi) että tulehduksellisten sylkirauhassairauksien yhteydessä. Sylkirauhasperäisiin kipuihin liittyvä rauhasten turvotus sekä kipujen liittyminen ruokailuun on erotusdiagnostisesti huomioitavaa. Suuhun erittyvä sylki voi olla sameaa ja potilas voi myös valittaa pahaa makua. Hoitona käytetään syljen erityksen stimuloimista, antibioottiterapiaa sekä kirurgisia toimenpiteitä. Sylkirauhasten kasvaimet on tutkittava tarkoin, sillä ne ovat usein maligneja (katso Sylkirauhaskasvaimet). Suun limakalvokipu Suun limakalvokipuja voi esiintyä erityisesti aftojen (katso Afta) ja huuliherpeksen yhteydessä (katso Virusperäiset suutaudit). Burning mouth -syndroomalle, jossa suun limakalvot ovat kliinisesti terveen näköiset mutta kirvelevät helposti on tyypillistä kivun sijainti bilateraalisesti, hyvin usein kielen alueella. Kipu on luonteeltaan polttavaa ja kirvelevää, jatkuvaa tai lähes jatkuvaa, joka lievittyy syödessä. Eräät ruoka-aineet kuten tomaatti, sitrushedelmät ja voimakkaat mausteet lisäävät kirvelyä, joka tyypillisimmillään pahenee iltaa kohti. Kliinisesti diagnosointi hyvin hankalaa, koska selviä merkkejä ei ole havaittavissa. Burning mouth -syndrooma on tavallinen menopaussi-ikäisillä naisilla joskin sen etiologia on epäselvä. Siihen liittyy usein myös suun kuivumisoire, sieni-infektio ja allergisuus suussa oleville materiaaleille. Hoito on paikallista ja oireenmukaista, estrogeenihoito, kipulääkkeet ja B-vitamiinit voivat lievittää oireita. Kuiva suu Taulukko 2: Syljeneritystä alentavat tai suun kuivumista aiheuttavat lääkeaineet aakkosjärjestyksessä (Kuusilehto 1996). Amantadiini	Parkinsonismilääke
Ambutoniumbromidi	Antikolinergi
Amiloridi	Diureetti
Amitriptyliini	Depressiolääke
Asetatsolamidi	Diureetti
Atropiini	Ripulilääke
Belladonna-alkaloidit	Neurovegetatiiviset toimintahäiriöt, migreenilääke
Bentsatropiini	Parkinsonismilääke
Bentsheksoli	Parkinsonismilääke
Biperideeni	Parkinsonismilääke
Bromokriptiini	Parkinsonismilääke
Bumetanidi	Diureetti
Dekstroproppoksifeeni	Euforisoiva analgeetti
Difenhydramiini	Yskänlääke
Difenoksylaatti	Ripulilääke
Disopyramidi	Rytmihäiriölääke
Doksepiini	Depressiolääke
Efedriini	Yskänlääke
Emeproni	Antikolinergi
Etyylimorfiini	Yskänlääke, lihasrelaksantti
Fenyylipropanoliamiini	Yskänlääke
Flufenatsiini	Neurolepti
Fluoksetiini	Depressiolääke
Furosemidi	Diureetti
Glykopyrroni	Antikolinergi
Haloperidoli	Neurolepti
Hydroklooritiatsidi	Diureetti
Hydroksitsiini	Yskälääke
Hyoskyamiini	Antikolinergi
Imipramiini	Depressiolääke
Ipratropium	Yskänlääke
Karbamatsepiini	Epilepsialääke
Karisoprodoli	Lihasrelaksantti
Klomipramiini	Depressiolääke
Klonidiini	Verenpainelääke
Klooribentsoksamiini	Antikolinergi
Klooridiatsepoksidi	Neuroosilääke
Kloorimetsanoni	Lihasrelaksantti
Klooripromatsiini	Neurolepti
Kloorisyklitsiini	Migreenilääke
Klooritalidoni	Diureetti
Kodeiinifosfaatti	Yskänlääke, lihasrelaksantti, anti-inflammatorinen analgeetti, neurovegetatiiviset toimintahäiriöt
Levomepromatsiini	Neurolepti
Litium	Manialääke
Loperamidi	Ripulilääke
Maprotiliini	Depressiolääke
Meklotsiini	Pahoinvointilääke
Metadoni	Euforisoiva analgeetti
Metikseeni	Parkinsonismilääke
Metakarbamoli	Lihasrelaksantti
Metolatsoni	Diureetti
Metronidatsoli	Mikrobilääke
Metyylidopa	Verenpainelääke
Morfiini	Euforisoiva analgeetti
Norfloksasiini	Mikrobilääke
Nortriptyliini	Depressiolääke
Oksifensyklimiini	Antikolinergi
Oksitropium	Yskänlääke
Orfenadriini	Lihasrelaksantti, depressiolääke, parkinsonismilääke
Pentatsosiini	Euforisoiva analgeetti
Perfenatsiini	Neurolepti, depressiolääke
Pimotsidi	Neurolepti
Pratsosiini	Verenpainelääke
Proklooriperatsiini	Pahoinvointilääke, migreenilääke
Promatsiini	Neurolepti
Prometatsiini	Yskänlääke
Prosyklidiini	Parkinsonismilääke
Reserpiini	Verenpainelääke
Skopolamiini	Antikolinergi, pahoinvointilääke
Spironolaktoni	Diureetti
Syklitsiini	Pahoinvointilääke, migreenilääke, huimauslääke
Syklotiatsidi	Diureetti
Teofylliini	Yskänlääke
Tietyyliperatsiini	Pahoinvointilääke
Tioridatsiini	Neurolepti
Tiotikseeni	Neurolepti
Titsanidiini	Lihasrelaksantti
Tratsodoni	Depressiolääke
Triamtereeni	Diureetti
Trimipramiini	Depressiolääke
Zuklopentiksoli	Neurolepti
Vähentynyt syljeneritys altistaa suusairauksille, koska sylki on tärkein suun ja ylemmän ruuansulatuskanavan puolustustekijä. Suun kuivumista aiheuttavia syitä on useita, jotka ovat tavallisimpia vanhemmilla ihmisillä kuin nuorilla. Tavallisimmat syyt vähentyneeseen syljeneritykseen ovat: syljen eritystä vähentävä lääkitys (taulukko 2), sädehoito sylkirauhasten alueelle, autoimmuunisairaudet, sidekudossairaudet, vaihdevuodet ja labiili insuliinihoitoinen diabetes. Hyposalivaatio voi liittyä elimistön yleiseen nestetasapainohäiriöön. Taustalla saattaa olla esimerkiksi jokin aiemmin diagnosoimaton reumasairaus tai diabetes. Suun kuivuuden tärkein ehkäisykeino on kuivuutta aiheuttavan tekijän poistaminen, mikäli se on mahdollista. Estrogeenikorvaushoidosta on usein apua vaihdevuosivaivoista johtuvaan suun kuivuuteen. Lääkityksestä on syytä keskustella hammaslääkärin kanssa ja pyrkiä vaihtamaan hyposalivaatiota aiheuttava lääkevalmiste tai pienentämään annostusta haittavaikutusten vähentämiseksi. Mikäli syljen eritystä vähentäviä syitä, kuten sädehoidon jälkitilat, ei voida poistaa, tarvitaan terveysneuvontaa jotta jäljellä olevien sylkirauhasten toimintaa voidaan lisätä ja elämä sopeuttaa syntyneeseen tilanteeseen (taulukko 3). Ruokavalio kannattaa muuttaa mahdollisimman kuitu- ja vihannespitoiseksi ja voimakasta pureskelua vaativaksi. Pehmeiden, runsaasti hiilihydraatteja sisältävien ruokien käyttöä tulee välttää. Myös voimakkaasti happamia juomia ja sitrushedelmiä tulee välttää niiden hammaseroosiota aiheuttavan vaikutuksen vuoksi. Hyvän suuhygienian ylläpitämisen lisäksi on vältettävä makeiden ja happamien tuotteiden tiheää nauttimista. Suun kuivuudesta kärsivä on aina hammashoidollinen riskipotilas, joka vaatii tehostettua ammattimaista hoitoa. Taulukko 3: Suun kuivumisen hoitoon käytettyjä keinoja. Parafiinin pureskelu
Voimakasta pureskelua vaativa ruokavalio
Purukumin (ksylitoli) pureskelu
Antimikrobivalmisteet
suun puolustustekijöitä sisältävät tuotteet (Biotene®)
Klooriheksidiiniä sisältävät tuotteet (Corsodyl®, Oral B®)
Puskuroidut, kalsium- ja fosfaattipitoiset imeskelytabletit (Salivin®, Xerodent®, Dentiplus®)
Suun kostutusaineet, ns. keinosyljet (Saliva Orthana®, Sali-synt®), kosteuttava geeli (Oralbalnce®)
Fluorivalmisteet (Dentiplus®- ja Fludent®-imeskelytabletit)
Remineralisaatio- tai puskurivalmisteet
Syljen eritystä lisäävät lääkkeet (pilokarpiini)
Takaisin lukuun Suun sairaudet.
Haettu osoitteesta http://therapiafennica.datamappi.com/wiki/index.php?title=Oireesta_diagnoosiin